ભાજપના નેતા મીનાક્ષી લેખીએ સુપ્રીમ કોર્ટમાં રાહુલ ગાંધીએ અદાલતની અવમાનના કરી હોવાની પિટિશન કરી હતી. 

ઉલ્લેખનીય છે ગત અઠવાડિયે સુપ્રીમ કોર્ટે રફાલ યુદ્ધવિમાનની ખરીદીમાં ગેરરીતિના કેસમાં કેન્દ્ર સરકારની દલીલો ફગાવી દીધી હતી. 

કૉંગ્રેસપ્રમુખે એ વખતે ફરી એક વાર 'ચોકીદાર ચોર હૈ'ની ટિપ્પણી કરી હતી. 

ભાજપના નેતા મીનાક્ષી લેખીએ પિટિશનમાં કહ્યું હતું કે એમણે જે શબ્દોનો ઉપયોગ કર્યો છે તેના લીધે અર્થ બદલાઈ જાય છે અને તેઓ અંગત નિવેદનને સુપ્રીમ કોર્ટના હુકમ તરીકે રજૂ કરી રહ્યા છે.

નરેન્દ્ર મોદીના હેલિકૉપ્ટરમાં રહેલી 'રહસ્યમયી કાળી પેટી'માં શું હતું?

કૉંગ્રેસે વડા પ્રધાન નરેન્દ્ર મોદીના હેલિકૉપ્ટરમાં રખાયેલી શંકાસ્પદ કાળી પેટીની તપાસ કરવાની માગ કરી છે. પાર્ટીનું કહેવું છે કે કર્ણાટકમાં મોદીના ચૂંટણીપ્રચાર દરમિયાન આ પેટીને હેલિકૉપ્ટરમાંથી ઉતારવામાં આવી હતી. 

કૉંગ્રેસના પ્રવક્તા આનંદ શર્માએ વડા પ્રધાન પાસે આ મામલે સ્પષ્ટતા માગી છે. શર્માએ કહ્યું છે કે ચૂંટણીપંચે પેટીમાં રખાયેલી સામગ્રીની તપાસ કરવી જોઈએ. 

શર્માએ એવું પણ જણાવ્યું કે કૉંગ્રેસના કર્ણાટક એકમે આ મામલે ચૂંટણીપંચને ફરિયાદ કરી છે. 

નોં... બીજા 4000 અક્ષરો માટે લેખ ચાલુ રાખો:
ધનીય છે કે વડા પ્રધાન મોદીએ 9મી એપ્રિલે કર્ણાટકના ચિત્રદુર્ગમાં એક ચૂંટણીસભાને સંબોધિ હતી. 

સમાચાર સંસ્થા પીટીઆઈ અનુસાર શર્માએ પૂછ્યું, "અમે જોયું કે પીએમના હેલિકૉપ્ટર સાથે ત્રણ અન્ય હેલિકૉપ્ટર પણ ઊડી રહ્યાં હતાં. "

"લૅન્ડિંગ બાદ એકમાંથી કાળી પેટી ઉતારવામાં આવી અને એક ખાનગી ગાડીમાં લઈ જવાઈ. એ ટ્રક એસપીજીના કાફલાનો ભાગ નહોતી."

"એ પેટીમાં શું હતું? જો એમાં રોકડ નહોતી તો એની તપાસ થવી જોઈએ."

ભાજપના નેતાએ રાહુલ ગાંધી માટે ગાળ બોલી, વીડિયો વાઇરલ 

હિમાચલ પ્રદેશના ભાજપના અધ્યક્ષ સતાપલ સિંહ સત્તીનો એક વીડિયો વાઇરલ થઈ રહ્યો છે, જેમાં તેઓ કૉંગ્રેસના અધ્યક્ષ રાહુલ ગાંધીની ટીકા કરી અભદ્ર ભાષાનો પ્રયોગ કરતા જોવા મળે છે. 

વીડિયોમાં રાહુલ ગાંધી અને તેમના પરિવારજનોને કથિત રીતે 'જમાનતી' ગણાવતા સત્તી કહે છે કે જે પોતે જ જામીન પર હોય તેઓ વડા પ્રધાનને ચોર કઈ રીતે કહી શકે?

એ બાદ તેઓ સોશિયલ મીડિયા પર કથિત રીતે કોઈ વ્યક્તિ દ્વારા લખાયેલી એક ટિપ્પણીને મંચ પરથી વાંચે છે, જેમાં રાહુલ ગાંધી માટે મા વિરુદ્ધ ગાળ લખાયેલી હોય છે. 

આ વીડિયો સોલનના રામશહરનો હોવાનું જાણવા મળે છે. ભાજપના પ્રદેશઅધ્યક્ષે રવિવારે પક્ષના ઉમેદવારનો પ્રચાર કરતા સંબંધિત વાત કરી હતી. 

જોકે, સત્તીનું કહેવું છે કે વીડિયોને ખોટી રીતે શૅર કરાઈ રહ્યો છે. બીજી બાજુ, કૉંગ્રેસે આ મામલે કાયદાકીય કાર્યવાહી કરવા સહિત સમગ્ર રાજ્યમાં પ્રદર્શન યોજવાની તૈયારી કરી છે. 

જેટના ભાવિનો આજે ફેંસલો 

જેટ ઍરવેઝ માટે સોમવાર ભારે મહત્ત્વનો દિવસ છે. સંકટગ્રસ્ત ઍરલાઇન પર તાળું લગાવી દેવાશે કે ઉડાણ ભરશે તે આજે નક્કી થશે. 

કંપનીનું મૅનેજમેન્ટ 1500 કરોડ રૂપિયાની મદદ તેમજ નવી પરિયોજનાને અંગે આજે લેણદારોને મળશે. 

જો, લેણદારો કંપનીને નવું ફંડ આપવાનો ઇન્કાર કરે કે મોડું કરે તો એનો એવો અર્થ થશે કે જેટનાં તમામ વિમાન જમીન પર જ રહેશે. 

આ દરમિયાન જેટના પાઇલટ અને કર્મચારીઓ મુંબઈમાં સ્થિત કંપનીના વડા મથકે એકઠા થવાના છે. જો તેમની માગ નહીં સંતોષાય તો તેઓ હડતાળ પર ઊતરે એવી ભીતિ છે. 

નોંધનીય છે કે જેટ ઍરવેઝ આર્થિક તંગીનો સામનો કરી રહી છે અને પોતાના કર્મચારી, પાઇલટ તેમજ ક્રૂ મેમ્બર્સને પગાર આપી શકે એમ નથી.

નારાજ પાઇલટ 1 એપ્રિલથી હડતાળ પર ઊતરવાના હતા. જોકે, કંપની દ્વારા આશ્વાસન મળતા બાદ 15 એપ્રિલ સુધી હડતાળ ટાળવાનું નક્કી કરાયું હતું. 

પાકિસ્તાનની અણુ હુમલાની ધમકી ઉડાડી દીધી : નરેન્દ્ર મોદી...